rejauldu/bengali-wikipedia huggingface dataset:
কুয়াকাটা পৌরসভা বা কুয়াকাটা পৌরসভা কার্যালয় বাংলাদেশের পটুয়াখালী জেলার অন্তর্গত কলাপাড়া উপজেলার মহিপুর থানার একটি নগরভিত্তিক স্থানীয় সরকার সংস্থা। ২০১০ সালে পৌরসভাটি প্রতিষ্ঠিত হয়  এটি একটি খ শ্রেনীর পৌরসভা।  ০৭ ফেব্রুয়ারি, ২০২৫ তারিখ প্রশাসক হিসেবে যোগদান করেছেন জনাব ইয়াসীন সাদেক (১৮৮৮৪) EASIN SADEK, সহকারী কমিশনার (ভূমি) ও এক্সিকিউটিভ ম্যাজিস্ট্রেট এবং প্রশাসক, কুয়াকাটা পৌরসভা, পটুয়াখালী ।  ইতিহাস ২০১০ সালের ১৫ ডিসেম্বর পটুয়াখালী জেলার কলাপাড়া উপজেলার লতাচাপালি, গঙ্গামতি, কাউয়ারচর, চরচাপালি মৌজা নিয়ে গ শ্রেণীর পৌরসভা হিসেবে কুয়াকাটা পৌরসভা প্রতিষ্ঠিত হয়।   প্রশাসনিক অবকাঠামো কুয়াকাটা পৌরসভার বর্তমান আয়তন ৮.১১ বর্গ কিলোমিটার।  ৯ টি ওয়ার্ড নিয়ে এ পৌরসভাটি গঠিত।  এ ৯টি ওয়ার্ডে ৯ জন সাধারণ আসনের ওয়ার্ড কাউন্সিলর এবং ৩ জন সংরক্ষিত আসনে মহিলা কাউন্সিলর নির্বাচিত হন। মাননীয় মেয়র ও সম্মানিত কাউন্সিলরগণ জনগনের প্রত্যক্ষ ভোটে নির্বাচিত হয়ে থাকেন। এ পৌরসভার প্রশাসনিক কার্যক্রম মহিপুর থানার আওতাধীন। এটি জাতীয় সংসদের ১১৪নং নির্বাচনী এলাকা পটুয়াখালী-৪ এর অংশ।   জনসংখ্যার উপাত্ত  ২০১১ সালের আদমশুমারি অনুযায়ী কুয়াকাটা পৌরসভার মোট জনসংখ্যা ৯,১৭৭ জন। এর মধ্যে পুরুষ ৫,০৪৩ জন এবং মহিলা ৪,১৩৪ জন। মোট পরিবার ২,০৬৫টি।   শিক্ষা  ২০১১ সালের আদমশুমারি অনুযায়ী কুয়াকাটা পৌরসভার সাক্ষরতার হার ৫১%।  প্রশাসক, চেয়ারম্যান এবং মেয়রদের তালিকা  ইয়াসীন সাদেক EASIN SADEK (১৮৮৮৪), সহকারী কমিশনার (ভূমি) ও এক্সিকিউটিভ ম্যাজিস্ট্রেট এবং প্রশাসক, কুয়াকাটা পৌরসভা  মোঃ জাহাঙ্গীর হোসেন, প্রশাসক  মোঃ আনোয়ার হাওলাদার, মেয়র   সৈয়দ মোঃ ফারুক,  প্রশাসক।  উল্লে­খযোগ্য স্থান ও স্থাপনা  কুয়াকাটা সমুদ্র সৈকত  কুয়াকাটা শ্রীমঙ্গল বৌদ্ধ বিহার  মিশ্রিপাড়া বৌদ্ধ বিহার  ফাতরার চর  গঙ্গামতি বন  রাখাইন মহিলা মার্কেট  তথ্যসূত্র   বহিঃসংযোগ   বিষয়শ্রেণী:পটুয়াখালী জেলার পৌরসভা বিষয়শ্রেণী:কুয়াকাটা
মুলহিদ (; বহুবচনে: এবং ) একটি ইসলামি পরিভাষা যার অর্থ স্বধর্মত্যাগী, নাস্তিক, অবিশ্বাসী অথবা ধর্মদ্রোহী। প্রাক-ইসলামী যুগে, l-ḥ-d মূলের আক্ষরিক অর্থে শব্দটি ব্যবহৃত হতো: "হেলানো" বা "বিচ্যুত হওয়া"। এর ধর্মীয় অর্থ কুরআনের আয়াত ৭:১৮০, ২২:২৫, এবং ৪১:৪০ এর উপর ভিত্তি করে গঠিত। উমাইয়া খিলাফতের অধীনে, এটি উম্মাহ ত্যাগ এবং বৈধ খলিফাদের বিরুদ্ধে বিদ্রোহ বোঝাতে ব্যবহৃত হতো। আব্বাসীয় শাসনামলের শুরুর দিকে, যুক্তিবাদী ধর্মতাত্ত্বিকরা এটিকে "ধর্মদ্রোহী" অর্থে ব্যবহার করা শুরু করেন এবং এটি শেষ পর্যন্ত ধর্মের সার্বিক প্রত্যাখ্যান, বস্তুবাদী সংশয়বাদ এবং নাস্তিকতা বোঝাতে ব্যবহৃত হতে থাকে। উসমানীয় শাসনামলে এই শব্দটি প্রায়শই শিয়া এবং কিছু সুফি মতবাদের ক্ষেত্রে ব্যবহৃত হতো, যেগুলোকে বিভ্রান্তিকর বা ধ্বংসাত্মক হিসেবে বিবেচনা করা হতো।  আরও দেখুন ধর্মহীনতা যিন্দিক  তথ্যসূত্র  বিষয়শ্রেণী:ইসলাম ও অন্যান্য ধর্ম বিষয়শ্রেণী:ইসলামি বিশ্বাস ও মতবাদ বিষয়শ্রেণী:ইসলামি পরিভাষা বিষয়শ্রেণী:ধর্ম ও নাস্তিকতা
কুইন হাজারিকা (জন্ম ১৬ই অক্টোবর ১৯৭৬) আসামে বসবাসকারী একজন ভারতীয় প্লেব্যাক গায়িকা এবং অভিনেত্রী। তিনি হিয়া দিয়া নিয়া, গরম বোটাহ, সুরেন সুরোর পুতেক এবং স্নেহ বন্ধন-এর মতো অসমীয়া চলচ্চিত্রের জন্য গান করেছেন। ২০১৩ সালে তিনি রোটারি ইয়াং অ্যাচিভার পুরস্কার অর্জন করেন।Young activists honoured, Assam Times ওই একই বছরে তিনি সেরা মহিলা প্লেব্যাক বিভাগে প্রাগ সিনে পুরস্কারের জন্য মনোনীত হন।  প্রাথমিক জীবন ও কর্মজীবন  আসামের একটি ছোট শহর লখিমপুরে রাজ হাজারিকা এবং ঊষা গগৈ হাজারিকার ঘরে কুইন হাজারিকার জন্ম হয়। তিনি উত্তর-লখিমপুরের সেন্ট মেরি হাই স্কুলে পড়াশোনা করেন এবং পরে গুয়াহাটির হ্যান্ডিক গার্লস কলেজ থেকে স্নাতক হন। খুব ছোটবেলা থেকেই তিনি সঙ্গীত এবং অভিনয়ের মতো বিভিন্ন শিল্পের প্রতি আগ্রহ দেখান এবং চার বছর বয়সে প্রথম মঞ্চে অভিনয় করেন।  হাজারিকা বেশ কিছু অসমীয়া এবং বাংলা ছবিতে অভিনয় ও গান করেছেন। তিনি দূরদর্শন, অল ইন্ডিয়া রেডিও এবং ইউনিসেফ দ্বারা নির্মিত অসংখ্য তথ্যচিত্রে তার কণ্ঠ দিয়েছেন। তিনি ডিওয়াই ৩৬৫, ফোকাস এনই এবং নিউজ লাইভ-এর মতো চ্যানেলগুলির জন্য টিভি শো হোস্ট করেন। ২০১২ সালে, কুইন হাজারিকা চলচ্চিত্র পরিচালক প্রদ্যুত কুমার ডেকার কাছ থেকে একটি অসমীয়া চলচ্চিত্র সূর্যাস্ততে তার প্রথম অভিনয়ের প্রস্তাব পান।  অন্তরা নন্দী, জিম আঙ্কান ডেকা এবং ঋত্বিকা ভট্টাচার্যের সাথে তার একত্রে গাওয়া একটি সঙ্গীত, আওয়াজ - স্পিক আপ এগেনস্ট সেক্স্যুয়াল ভায়োলেন্স, বিভিন্ন চলচ্চিত্র এবং সঙ্গীত উৎসবে অনেক জাতীয় ও আন্তর্জাতিক পুরস্কার জিতেছে।  পুরস্কার ও সম্মান  ২০১৩ সালে তিনি রোটারি ইয়াং অ্যাচিভার পুরস্কার অর্জন করেন  সেরা মহিলা প্লেব্যাক বিভাগে প্রাগ সিনে পুরস্কারের জন্য মনোনীত হন, ২০১৩ সালে   চলচ্চিত্রের তালিকা   সাল চলচ্চিত্র ভাষাভূমিকা প্লেব্যাক গায়িকা অভিনেত্রী সুরকার পরিচালক প্রযোজক ২০০০ হিয়া দিয়া নিয়া অসমীয়া  ২০০১ গরম বোতাহ অসমীয়া ২০০২ মন অসমীয়া ২০০৫ সুরেন সুরোর পুতেক অসমীয়া ২০০৬ স্নেহ বন্ধন অসমীয়া ২০১১ আকাশ ছুবলি মন অসমীয়া ২০১৩  সূর্যাস্ত) অসমীয়া ২০১৫ অবতরণ অসমীয়া ২০১৫ অকস্মাৎ অসমীয়া  ডিস্কোগ্রাফি   ছবি  স্বর্গদেউ  শক্তি  অভিমান  চিত্র সঙ্গীত   অনুরণ (২০১৭)  সারে আছোঁ (২০১৫)ChaiTunes releases the first music video as a tribute to Assamese writer duo , Merinews.com  আওয়াজ- স্পিক আপ এগেনস্ট সেক্স্যুয়াল ভায়োলেন্স (২০১৩)Voice of Conscience, Khaleej Times  মোর আন্ধার নিশার  একক কণ্ঠে সঙ্গীত   মোর আন্ধার নিশার) (২০০৩)  আওয়াজ- স্পিক আপ এগেনস্ট সেক্স্যুয়াল ভায়োলেন্স (২০১২)Aawaz – the message, Indiearth  কি নাম দি মাতিম (২০১২)  সারে আছোঁ (২০১৫)Chaitunes to release the first music video – a tribute to Assamese writer duo, Musicmalt.com  অনুরন (২০১৬)  টেলিভিশনে অনুষ্ঠান  দিল কা কানেকশন (NE TV)  ইওর রিকোয়েস্ট আওর প্লেজার (NE TV)  সংগস অন ডিমান্ড (NE TV)  গুড লাইফ (নিউজ লাইভ)  তথ্যসূত্র  বহিঃসংযোগ    বিষয়শ্রেণী:১৯৭৬-এ জন্ম বিষয়শ্রেণী:জীবিত ব্যক্তি বিষয়শ্রেণী:অসমীয়া নেপথ্য সঙ্গীতশিল্পী বিষয়শ্রেণী:ভারতীয় নেপথ্য গায়িকা বিষয়শ্রেণী:ভারতীয় পপ গায়িকা বিষয়শ্রেণী:গুয়াহাটির সঙ্গীতজ্ঞ বিষয়শ্রেণী:আসামের সঙ্গীতশিল্পী বিষয়শ্রেণী:ভারতীয় নারী গায়ক-গীতিকার বিষয়শ্রেণী:ভারতীয় সঙ্গীতশিল্পী-গীতিকার বিষয়শ্রেণী:২১শ শতাব্দীর ভারতীয় সঙ্গীতশিল্পী বিষয়শ্রেণী:আসামের নারী সঙ্গীতজ্ঞ বিষয়শ্রেণী:২১শ শতাব্দীর ভারতীয় গায়িকা
জোন্ড ৩ (; অর্থ: জোন্ড ৩) হলো চন্দ্র অনুসন্ধানের জন্য ১৯৬৫ সালে মহাশূণ্যে প্রেরণ করা একটি সোভিয়েত মহাকাশযান। এই অভিযানটিকে সোভিয়েত জোন্ড কর্মসূচির অংশ হিসাবে আন্তঃগ্রহ মহাকাশ অভিযান হিসেবে চিহ্নিত করা হয় এবং এটি চন্দ্রে অন্বেষণের উদ্দেশ্যে প্রেরণ করা হয়। এটি চন্দ্রকে তার দূর-প্রান্ত দিয়ে পার্শ্ব-অতিক্রম করার জন্য প্রেরিত হয়।   উৎক্ষেপণ  জোন্ড ৩-কে একটি মোলনিয়া এসএল-৬/এ-২-ই বাহক রকেটের ওপর বসিয়ে বাইকোনুর কসমোড্রোমের সাইট ৩১/৬ থেকে উৎক্ষেপণ করা হয়। মহাকাশযানটিকে ১৯৬৫ সালের ১৮ জুলাই তারিখের ১৪:৩৮:০০ ইউটিসিতে উৎক্ষেপণ করা হয়।   যন্ত্রপাতি   জোন্ড ৩ মহাকাশযানটি আল্ট্রাভায়োলেট স্পেকট্রোমিটার, রেডিয়েশন সেনসর, ইনফ্রারেড স্পেকট্রোমিটার, চার্জ পার্টিকেল ডিটেকটর, ম্যাগনেটোমিটার, মাইক্রোমেটেরোয়েড ডিটেকটর যন্ত্র বহন করছিলো।  আরও দেখুন    চন্দ্র অভিযানসমূহের তালিকা;  ১৯৬৫-এ মহাকাশ যাত্রা;  সৌরজগত অনুসন্ধানের সময়লেখ;  কৃত্রিম উপগ্রহ এবং মহাকাশ প্রোবের সময়লেখ।   তথ্যসূত্র   এই নিবন্ধটি মূলত নাসা (এনএসএসডিসি)'র জোন্ড ৩ সম্পর্কিত তথ্য থেকে নেয়া উপাদানের উপর ভিত্তি করে রচিত।   বহিঃসংযোগ    Zond 3  at Zarya.info  Soviet Moon Images at Mentallandscape.com  বিষয়শ্রেণী:জোন্ড কর্মসূচি বিষয়শ্রেণী:১৯৬৫-এ উৎক্ষিপ্ত মহাকাশযান
এরিক জোনাথন ক্যাসেল (২৯ আগস্ট, ১৯২৮২৪ সেপ্টেম্বর, ২০২১) ছিলেন একজন মার্কিন চিকিৎসক এবং জৈব নীতিবিদ।   প্রাথমিক জীবন এবং শিক্ষা  এরিক জোনাথন গোল্ডস্টেইন নিউ ইয়র্ক সিটিতে ২৯ আগস্ট, ১৯২৮ সালে জন্মগ্রহণ করেছিলেন। তিনি এবং তার ভাই তাদের উপাধি পরিবর্তন করে ক্যাসেল রাখেন যাতে এটি তাদের পিতামহের নামের কাছাকাছি হয়। তিনি ১৯৫০ সালে নিউইয়র্কের সিটি ইউনিভার্সিটির কুইন্স কলেজ থেকে বিএস, কলম্বিয়া বিশ্ববিদ্যালয় থেকে ১৯৫০ সালেই এমএ এবং ১৯৫৪ সালে নিউইয়র্ক ইউনিভার্সিটি স্কুল অফ মেডিসিন থেকে এমডি ডিগ্রি লাভ করেন।   কর্মজীবন  ক্যাসেল কর্নেল ইউনিভার্সিটি মেডিকেল কলেজ এবং মাউন্ট সিনাই স্কুল অফ মেডিসিনে পড়াতেন এবং ফ্রেঞ্চ হাসপাতাল এবং নিউ ইয়র্ক হাসপাতালে অনুশীলন করতেন। তিনি ১৯৮২ সালে ন্যাশনাল একাডেমি অফ মেডিসিনের সদস্য নির্বাচিত হন।    আরও পড়া       তথ্যসূত্র    বহিঃসংযোগ      বিষয়শ্রেণী:১৯২৮-এ জন্ম বিষয়শ্রেণী:২০২১-এ মৃত্যু বিষয়শ্রেণী:নিউ ইয়র্ক সিটির চিকিৎসক বিষয়শ্রেণী:কলাম্বিয়া বিশ্ববিদ্যালয়ের প্রাক্তন শিক্ষার্থী বিষয়শ্রেণী:২১শ শতাব্দীর মার্কিন চিকিৎসক বিষয়শ্রেণী:২০শ শতাব্দীর মার্কিন চিকিৎসক বিষয়শ্রেণী:ন্যাশনাল একাডেমি অফ মেডিসিনের সদস্য বিষয়শ্রেণী:জৈব নীতিবিদ
.৩৫৭ এস এন্ড ডব্লিউ ম্যাগনাম (৯×৩৩mmR) বা শুধুমাত্র .৩৫৭ ম্যাগনাম হল একটি রিভলবার কার্তুজ (গুলি), যার বুলেটের ব্যাস .৩৫৭ ইঞ্চি (৯.০৭ মি.মি.)। এটা এলমার কিথ, ফিলিপ বি. শার্প এবং ডি. বি. ওয়েস্‌ন তৈরি করেছিলেন। এর আগ্নেয়াস্ত্র নির্মাতারা স্মিথ অ্যান্ড ওয়েসন এবং উইনচেস্টার রিপিএটিং আর্মস কোম্পানি।  এটা স্মিথ অ্যান্ড ওয়েসনের আগের .৩৮ মডেল বিশেষ কার্তুজের উপর ভিত্তি করে নির্মিত করা হয়। .৩৫৭ ম্যাগনাম কার্তুজ ১৯৩৪ সালে প্রবর্তিত করা হয় এবং এটির ব্যবহারের পর থেকে ব্যাপকভাবে বিশ্বব্যাপী ছড়িয়ে পড়েছে। এই কার্তুজ গুলি "ম্যাগনাম" এর একটি সংস্করণ। .৩৫৭ ম্যাগনাম কার্তুজ তার প্রতিরোধক ক্ষমতার জন্য উল্লেখযোগ্য।   তথ্যসূত্র    বহিঃসংযোগ    .357 Magnum Videos  Ballistics By The Inch .357 magnum results.  Handloads.Com – .357 Magnum Stopping Power  বিষয়শ্রেণী:ম্যাগনাম বিষয়শ্রেণী:১৯৩৪-এ প্রতিষ্ঠিত বিষয়শ্রেণী:আগ্নেয়াস্ত্র
মেথড অ্যাক্টিং () হচ্ছে অভিনয়ের একটি কৌশল, যেখানে অভিনয়শিল্পী বাস্তব জীবনে তাঁর চরিত্রের মতো জীবন-যাপন করেন, এবং ঠিক সেই ধরনের আচার-আচরণে অভ্যস্ত হন, যেন, তিনি তাঁর চরিত্রে অভিনয়ের সময় জীবনধর্মী অভিনয় ফুটিয়ে তোলেন। একে বলা হয় পুরোটা চরিত্র হয়ে যাওয়া, কারণ তখন তাঁরা আর নিজেরা অভিনয় করেন না, বরং তাঁরা নিজেরাই ঐ চরিত্রটি হয়ে যান, এবং চরিত্রের মতোই কর্মকাণ্ড করতে থাকেন। বর্তমান বিশ্বের এরকম কয়েকজন মেথড অ্যাক্টরের মধ্যে ড্যানিয়েল ডে-লুইস এবং জনি ডেপ অন্যতম।  বিভিন্ন বর্ষীয়ান অভিনেতা এ অভিনয় কৌশল শিক্ষা দিয়েছেন। এদের মধ্যে আছেন অভিনেতা লি স্ট্র্যাসবার্গ, যিনি তাঁর প্রতিষ্ঠিত অভিনয় স্কুল লি স্ট্র্যাসবার্গ থিয়েটার অ্যান্ড ফিল্ম ইন্সটিটিউটে তাঁর নিজের আবিষ্কৃত মেথড অ্যাক্টিংয়ের কৌশল শিক্ষা দেন।   তথ্যসূত্র   বিষয়শ্রেণী:অভিনয় বিষয়শ্রেণী:নাট্যকলা
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: দ্রুত অপসারণ করা হল। এধরণের নিবন্ধগুলো কোনো আলোচনারই দাবী রাখে না - সুস্পষ্ট উল্লেখযোগ্যতা যেমন নেই তেমনই এগুলো সম্প্রদায়ের কর্মস্পৃহাকে বাঁধাগ্রস্থ করে ভিন্ন আলোচনার দ্বারা। পৈতৃক সূত্রে কেউ গুরুত্বপূর্ণ হয় না কখও - কেবল সরকারি ব্যবস্থাপনা পেলেই তা সম্ভব।  Ashiq Shawon (আলাপ) ১৪:০০, ৯ অক্টোবর ২০২২ (ইউটিসি) মাসুদ পারভেজ খান ইমরান   – (অপসারণের প্রস্তাবনা দেখুনলগ দেখুন) () উল্লেখযোগ্য তথ্যসূত্রের ব্যাপক অভাব। কোনো দলের সদস্যকে উল্লেখ্যযোগ্য বলা চলে না। WP:PEOPLE নীতি লঙ্ঘন হয়েছে। জীবিত ব্যক্তির নিবন্ধ পক্ষপাতিত্ব লক্ষণীয়। সর্বোপরি, অনির্ভরযোগ্য উৎস WP:GNG পূরণ করে না। ~ নোমান (আলাপ│অবদান) ০৮:০৫, ৯ অক্টোবর ২০২২ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
সুনেত্রা সুন্দরম্ ২০২৫ সালের বাংলা ভাষার ভারতীয় নাট্য চলচ্চিত্র। শিবপার এন্টারটেইনমেন্টের ব্যানারে প্রযোজনা ও পরিচালনা করেছেন শিবরাম শর্মা। গল্প, চিত্রনাট্য ও সংলাপ লিখেছেন অর্পিতা রায় চৌধুরী। প্রধান চরিত্রে অভিনয় করেছেন পার্ণো মিত্র। পার্শ চরিত্রে অভিনয় করেছেন সোমরাজ মাইতি, রূপাঞ্জনা মিত্রসহ বাংলাদেশের ফারজানা চুমকি ও সালহা খানম নাদিয়া।   ২০২২ সালের ২৩ মার্চ কলকাতায় চলচ্চিত্রটির চিত্রগ্রহণ শুরু হয়। রাজন হোসেনের চিত্রগ্রহণে সম্পাদনা করেছেন মালয় লাহা ও প্রতীক কর। সঙ্গীত পরিচালনা করেছেন অরিন প্রসেনজিৎ দাস ও কুন্তল দে। এই চলচ্চিত্রের মাধ্যমে শিবরাম শর্মা পরিচালনায় অভিষেক করে।   পটভূমি এই চলচ্চিত্রের কেন্দ্রবিন্দুতে রয়েছেন একজন নারী স্কলার, যিনি উচ্চশিক্ষা ও গবেষণার জগতে নিবেদিতপ্রাণ। কিন্তু তাঁর শারীরিক যন্ত্রণা হয়ে দাঁড়ায় এক নিত্যদিনের সংগ্রাম। তিনি কিডনি-সম্পর্কিত সমস্যায় ভুগছেন, যার ফলে বারবার প্রস্রাবের প্রয়োজন হয় এবং তা চেপে রাখা তাঁর পক্ষে সম্ভব হয় না। এই শারীরিক চাহিদা তাঁকে বারবার সমাজের বাস্তব ও অব্যবস্থাপনার মুখোমুখি দাঁড় করায় — বিশেষত এমন জায়গায়, যেখানে নারীদের জন্য পর্যাপ্ত ও নিরাপদ ওয়াশরুমের ব্যবস্থা নেই। তাঁর যন্ত্রণাদায়ক অভিজ্ঞতা শুধু একক অসুস্থতার গল্প নয়, বরং তা এক বৃহৎ সামাজিক বাস্তবতার প্রতিচ্ছবি — যেখানে নারীদের মৌলিক প্রয়োজন পূরণেও রয়েছে সীমাহীন বাধা। এই চলচ্চিত্র একাধারে এক নারীর ব্যক্তিগত সংগ্রামের ছবি, আবার একই সঙ্গে তা একটি প্রাসঙ্গিক সামাজিক বার্তার বাহক।  অভিনয়শিল্পী  সুনেত্রা চরিত্রে পার্ণো মিত্র  সোমরাজ মাইতি   রূপাঞ্জনা মিত্র  শকুন্তলা বড়ুয়া   খরাজ মুখোপাধ্যায়  গোপাল তালুকদার   রেবেকা রউফ   মোশাররফ হোসেন   রকি খান   অপ্রতিম চ্যাটার্জি   লোপামুদ্রা বালা   পূজা সরকার মুক্তি চলচ্চিত্রটি ২০২৫ সালের ২১শে মার্চ ভারতের প্রেক্ষাগৃহে মুক্তি পায়।  তথ্যসূত্র  বহিঃসংযোগ    বিষয়শ্রেণী:২০২৫-এর চলচ্চিত্র বিষয়শ্রেণী:২০২০-এর দশকের বাংলা ভাষার চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:ভারতে নারী সম্পর্কে চলচ্চিত্র বিষয়শ্রেণী:নারী সংক্রান্ত স্বাস্থ্যবিধি বিষয়শ্রেণী:২০২৫-এ পরিচালনায় অভিষেক চলচ্চিত্র
মনিকা চিন্নাকোটলা একজন ভারতীয় অভিনেত্রী যিনি তামিল ছবিতে অভিনয় করেন। তামিল ছবি জিভা (২০১৪) দিয়ে আত্মপ্রকাশের পর, তাকে জিভি (২০১৯) এবং ব্যাচেলর (২০২১)সহ বিভিন্ন চলচ্চিত্রে দেখা গেছে।    কর্মজীবন  সুসেনথিরানের ক্রিকেট নাটক "জীবা" (২০১৪) -এ শ্রী দিব্যার বোনের ভূমিকায় অভিনয়ের মাধ্যমে চলচ্চিত্রে মনিকার অভিষেক ঘটে, এবং পাগাদি আটম (২০১৭) -এ তিনি প্রথম প্রধান নারী চরিত্রে অভিনয় করেন।  তিনি নেনজিল থুনিভিরুন্ধাল (২০১৭) এর প্রেস অনুষ্ঠানটি হোস্ট করে এবং তারপর জিনিয়াস (২০১৮) এ একটি গুরুত্বপূর্ণ ভূমিকার মাধ্যমে সুসেনথিরানের সাথে কাজে যুক্ত ছিলেন।   ২০১৯ সালে, তিনি সুসেথিরানের সহকারী মহাশিবন দ্বারা পরিচালিত জিভি এবং থোজার ভেঙ্কটেসন- এ অভিনয় করেছিলেন, উভয় চলচ্চিত্রেই তার ভূমিকা প্রশংসা অর্জন করেছিল।    চলচ্চিত্র তালিকা    চলচ্চিত্র  বছর চলচ্চিত্র ভূমিকা মন্তব্য ২০১৪ জীব এবি ২০১৭ পাগড়ি আটম কৌশল্যা ২০১৮ প্রতিভা প্রিসিলা ২০১৯ জিভি আনন্দী থোজার ভেঙ্কটেসন কামালি ২০২০ থট্টু বিদুম থুরাম সময় শেষ ২০২১ স্নাতক রুমি ২০২২ জিভি ২ আনন্দী কলেজ রোড কিরণ ২০২৩ সিঙ্ক ২০২৪ নানবান ওরুভান ভান্থা পিরাগু শৈলু   টেলিভিশন  বছর শিরোনাম ভূমিকা চ্যানেল মন্তব্য ২০১৯ পুলিশ ডায়েরি ২.ও জি৫   তথ্যসূত্র    বহিঃসংযোগ      বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:তামিল চলচ্চিত্র অভিনেত্রী বিষয়শ্রেণী:জীবিত ব্যক্তি বিষয়শ্রেণী:তামিল অভিনেত্রী বিষয়শ্রেণী:ভারতীয় চলচ্চিত্র অভিনেত্রী
তিলজলা ভারতের পশ্চিমবঙ্গের দক্ষিণ কলকাতার একটি অঞ্চল।   ভূগোল    পুলিশ জেলা  কলকাতা পুলিশের দক্ষিণ-পূর্ব বিভাগের নয়টি থানার একটি হ'ল তিলজলা থানা। এটি সিএন রায় রোড, কলকাতা -৩৯ এ অবস্থিত।   কড়েয়া মহিলা থানা দক্ষিণ-পূর্ব বিভাগের অধীনে সমস্ত পুলিশ থানাগুলির  অর্থাৎ তপসিয়া, বেনিয়াপুকুর, বালিগঞ্জ, গড়িয়াহাট, লেক, কড়েয়া, রবীন্দ্র সরোবর এবং তিলজলা এখতিয়ার রয়েছে।   যাদবপুর, ঠাকুরপুকুর, বেহালা, পূর্ব যাদবপুর, তিলজলা, রিজেন্ট পার্ক, মেটিয়াব্রুজ, নাদিয়াল ও কসবা থানাগুলিকে ২০১১ সালে দক্ষিণ চব্বিশ পরগনা থেকে কলকাতায় স্থানান্তর করা হয়েছিল। মতিয়াব্রজ বাদে সমস্ত থানা দুটি ভাগে বিভক্ত হয়েছিল। নতুন থানা হ'ল পার্নশ্রী, হরিদেবপুর, গারফা, পাটুলি, জরিপ পার্ক, প্রগতি ময়দান, বাঁশদ্রোণী এবং রাজাবাগান।    অবস্থান  সীমানা ঃ  পূর্বে ইএম বাইপাস; পশ্চিমে বালিগঞ্জ; দক্ষিণে কসবা এবং উত্তরে তোপসিয়া  ।   উপ এলাকা    পিকনিক গার্ডেন  কুষ্টিয়া  বন্ডেল  বিনয় সিং কলোনী  পঞ্চান্ন গ্রাম  কাটা পুকুর  বেদিয়াডাঙ্গা   জনমিতিসম্পাদনা  এটি শহরে মূলত মুসলিমদের মধ্যে একটি বৃহত্তম বস্তি স্থাপন করেছিল। http://www.livemint.com/Leisure/FlCUvY5TxP5WGDychMzZ6I/Local-Geography--The-taming-of-Tiljala.html ১৯৭১ সালে, বাংলাদেশ থেকে আসা হিন্দু শরণার্থীরা উপনিবেশে বসতি স্থাপন করেছিল। বর্তমানে, তিলজলা হ'ল একটি গলিত পাত্র যা দুর্দান্ত জাতিগত বৈচিত্রের সাথে রয়েছে — এখানে বাঙালি, মাড়োয়ারি, পাঞ্জাবী, অ্যাংলো-ইন্ডিয়ান, নেপালি, বিহার এবং উত্তর-পূর্ব থেকে বহু সম্প্রদায় এবং কয়েক জন আফ্রিকান নাগরিক রয়েছে।   শিক্ষা  বেশ কয়েকটি প্রাক-বিদ্যালয় এবং সরকারী সাহায্য প্রাপ্ত উচ্চ মাধ্যমিক বিদ্যালয় রয়েছে।   তিলজলা উচ্চ বিদ্যালয় (বালক)  বিজয়নগর উচ্চ বিদ্যালয়  তিলজলা ব্রজনাথ বিদ্যাপীঠ  তিলজলা বালিকা বিদ্যালয়   সংস্কৃতি  রস পূর্ণিমা একটি বিস্তৃত মেলা এবং একটি সার্কাস শো দিয়ে উদযাপিত হয়।  সুনীল নগর ক্লাবটি 1992, 1995 এবং 1999 এ তিনবার সম্মানজনক এশিয়ান পেইন্টস শারদ শাম্মান "সেরা দুর্গা পূজা" পুরস্কার জিতেছে।   পরিবহন  তিলজলার পিকনিক গার্ডেন রোড এবং চন্দ্র নাথ রায় রোড (সিএন রায় রোড) ধরে বাস চলাচল করে। Google maps   বাস    প্রাইভেট বাস    39 পিকনিক গার্ডেন - কলকাতা হাইকোর্ট  39 এ / 2 ভিআইপি বাজার - হাওড়া স্টেশন  42 এ কসবা গ্যাস টারবাইন (পঞ্চান্নগ্রাম) - বিচালিঘাট (গার্ডেনরিচ)   মিনি বাস    এস 118 ভিআইপি বাজার - দে'স মেডিকেল - হাওড়া স্টেশন  এস 125 কসবা গ্যাস টারবাইন (পঞ্চানগ্রাম) - দে'স মেডিকেল - হাওড়া স্টেশন  এস 128 পিকনিক গার্ডেন - হাওড়া স্টেশন  অটোরিকশা তিন রুটে চলমান গুরুত্বপূর্ণ ক্রসিং আনা বালিগঞ্জ Phari, গড়িয়াহাটের এবং পার্ক সার্কাস নাগালের মধ্যে।  পিকনিক গার্ডেন রোড এবং বন্ডেল রোডের মধ্যে কলকাতা শহরতলির রেলওয়ে (শিয়ালদহ দক্ষিণ বিভাগ) এর উপরে বন্ডেল গেট রেল ওভারব্রিজের নির্মাণ কাজ ২০০ land সালে জমি সংক্রান্ত বিরোধ নিয়ে দীর্ঘ আইনি লড়াইয়ের পরে সম্পন্ন হয়েছিল, যা বেশিরভাগ যানজট নিরসন করেছে। পিকনিক গার্ডেন রোড এবং জিএস বোস রোডের প্রস্তাবিত প্রশস্তকরণ এখনও শেষ হয়নি। http://www.telegraphindia.com/1060222/asp/calcutta/story_5876443.asp   ট্রেন  তিলজলা কলকাতা শহরতলির রেলওয়ের শিয়ালদহ দক্ষিণ লাইন দ্বারা পরিবেশন করা হয়। বালিগঞ্জ জংশন রেলস্টেশন এবং পার্ক সার্কাস রেলস্টেশনটি যথাক্রমে ১.৪ কিমি এবং ১.৮ কিমি দূরে কলোনি বাজার থেকে ।   তথ্যসূত্র   বিষয়শ্রেণী:পূর্ব কলকাতার পাড়া বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:অপর্যালোচিত অনুবাদসহ পাতা বিষয়শ্রেণী:কলকাতার পাড়া
তিরুপতি রেলওয়ে স্টেশন হল ভারতের অন্ধ্রপ্রদেশ রাজ্যে অবস্থিত একটি রেলওয়ে স্টেশন। এটি তিরুপতিতে রেল পরিষেবা প্রদান করে। চিত্তুর জেলার তিরুমালা ভেঙ্কটেশ্বর মন্দিরে আসতে পর্যটকদের নিয়মিত এই স্টেশন ব্যবহার করে। এটি একটি পরিবেশ বান্ধব স্টেশন এবং এটিকে ইন্ডিয়ান গ্রীন বিল্ডিং কাউন্সিল কর্তৃক গোল্ড রেটিং প্রদান করা হয়।  ইতিহাস দক্ষিণ ভারতীয় রেলওয়ে কোম্পানির মিটার-গেজ রেলপথ ১৮৯১ সালে চালু করা হয়। রেলপথটি মূলত দক্ষিণ আর্কট জেলার ভিল্লুপুরম থেকে শুরু হয়ে কাটপাডি ও চিত্তুর হয়ে পাকালা পর্যন্ত চলে গিয়েছে। পরে তিরুপতিকে সংযুক্তকারী গুড়ুর–কাতপাড়ি রেলপথটিকে ব্রডগেজে রূপান্তরিত করা হয়েছে।  শ্রেণিবিভাগ তিরুপতিকে গুন্টকাল রেলওয়ে বিভাগের একটি এ১-শ্রেণি স্টেশন হিসাবে শ্রেণীবদ্ধ করা হয়েছে। এটি ভারতীয় রেলওয়ের  শীর্ষ একশত বুকিং স্টেশনের মধ্যে একটি।  তথ্যসূত্র  বহিঃসংযোগ  বিষয়শ্রেণী:চিত্তুর জেলার রেলওয়ে স্টেশন বিষয়শ্রেণী:তিরুপতির পরিবহন বিষয়শ্রেণী:গুন্টাকাল রেলওয়ে বিভাগ বিষয়শ্রেণী:১৮৯১-এ ভারতে প্রতিষ্ঠিত বিষয়শ্রেণী:১৮৯১-এ ভারতে চালু রেলওয়ে স্টেশন বিষয়শ্রেণী:ভারতীয় রেলের এ১ শ্রেণির স্টেশন
সায়েস্তাবাদ বাংলাদেশের বরিশাল জেলার অন্তর্গত বরিশাল সদর উপজেলার একটি ইউনিয়ন।   আয়তন  সায়েস্তাবাদ ইউনিয়নের আয়তন ১১,৩১৮ একর।   প্রশাসনিক কাঠামো  সায়েস্তাবাদ ইউনিয়ন বরিশাল সদর উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম কাউনিয়া থানার আওতাধীন। এটি জাতীয় সংসদের ১২৩নং নির্বাচনী এলাকা বরিশাল-৫ এর অংশ।   জনসংখ্যার উপাত্ত  ২০১১ সালের আদমশুমারি অনুযায়ী সায়েস্তাবাদ ইউনিয়নের মোট জনসংখ্যা ২৩,২৫৫ জন। এর মধ্যে পুরুষ ১১,২৫৭ জন এবং মহিলা ১১,৯৯৮ জন। মোট পরিবার ৪,৯৮৩টি।   শিক্ষা  ২০১১ সালের আদমশুমারি অনুযায়ী সায়েস্তাবাদ ইউনিয়নের সাক্ষরতার হার ৫১.১%।   আরও দেখুন   বরিশাল সদর উপজেলা  কাউনিয়া থানা, বরিশাল  বরিশাল জেলা   তথ্যসূত্র    বহিঃসংযোগ   বিষয়শ্রেণী:বরিশাল সদর উপজেলার ইউনিয়ন
আরেবেলা মর্টন (জন্ম ১৮ নভেম্বর ২০০০) একজন অস্ট্রেলীয় অভিনেত্রী, ফ্যান্টাসি অ্যাডভেঞ্চার ফিল্ম দ্য ক্রনিকলস অফ নার্নিয়া: দ্য ভয়েজ অফ দ্য ডন ট্রেডার (২০১০) -এ গেলের ভূমিকায় অভিনয়ের জন্য সর্বাধিক পরিচিত।  তার অন্যান্য উল্লেখযোগ্য চলচ্চিত্রের মধ্যে রয়েছে সান অ্যান্ড্রিয়াস (২০১৫) এবং সিকিং সোরেল উড (২০১১)।    তথ্যসূত্র    বহিঃসংযোগ     বিষয়শ্রেণী:২০০০-এ জন্ম বিষয়শ্রেণী:জীবিত ব্যক্তি বিষয়শ্রেণী:কুইন্সল্যান্ডের অভিনেত্রী বিষয়শ্রেণী:২১শ শতাব্দীর অস্ট্রেলীয় অভিনেত্রী
মোহাম্মদ কামরে ইলাহি (জন্ম: ২১ জানুয়ারি ১৯৬১) ছিলেন একজন ভারতীয় রাজনীতিবিদ যিনি ভারতের কমিউনিস্ট পার্টি (মার্ক্সবাদী) এর সাথে যুক্ত ছিলেন। তিনি এক দশকেরও বেশি সময় ধরে পশ্চিমবঙ্গ বিধানসভার সদস্য হিসেবে দায়িত্ব পালন করেছেন।   প্রাথমিক জীবন এবং পরিবার  মোহাম্মদ কামরে ইলাহি ১৯৬১ সালের ২১ জানুয়ারি বেঙ্গল প্রেসিডেন্সির বীরভূম জেলার বড়তুরিগ্রাম গ্রামে একটি বাঙালি মুসলিম পরিবারে জন্মগ্রহণ করেন। তিনি মোহাম্মদ ফজলে ইলাহির পুত্র ছিলেন এবং কলকাতা বিশ্ববিদ্যালয় থেকে এমবিবিএস ডিগ্রি অর্জন করেন।   কর্মজীবন  কামরে ইলাহি ২০০১ সালের পশ্চিমবঙ্গ বিধানসভা নির্বাচনে মুরারাই বিধানসভা কেন্দ্র থেকে ভারতের কমিউনিস্ট পার্টি (মার্ক্সবাদী) প্রার্থী হিসেবে প্রতিদ্বন্দ্বিতা করেন এবং তৃণমূলের রাজনীতিবিদ ডঃ মোতাহার হোসেনের বিরুদ্ধে জয়লাভ করেন। তিনি ২০০৬ সালের পশ্চিমবঙ্গ বিধানসভা নির্বাচনে প্রতিদ্বন্দ্বিতা করেন এবং হোসেনের বিরুদ্ধে আবারও জয়লাভ করার পর মুরারাই থেকে পুনরায় নির্বাচিত হন। হোসেন ২০১১ সালের পশ্চিমবঙ্গ বিধানসভা নির্বাচনে প্রতিদ্বন্দ্বিতা করেছিলেন কিন্তু তৃণমূলের রাজনীতিবিদ নূর আলম চৌধুরীর কাছে হেরে যান।   তথ্যসূত্র   বিষয়শ্রেণী:২১শ শতাব্দীতে মৃত্যু বিষয়শ্রেণী:জীবিত ব্যক্তি বিষয়শ্রেণী:পশ্চিমবঙ্গের রাজনীতিবিদ অসম্পূর্ণ বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী বিষয়শ্রেণী:পশ্চিমবঙ্গের ভারতের কমিউনিস্ট পার্টি (মার্ক্সবাদী) এর রাজনীতিবিদ বিষয়শ্রেণী:ভারতীয় সুন্নি মুসলিম বিষয়শ্রেণী:বাঙালি মুসলিম বিষয়শ্রেণী:২১শ শতাব্দীর বাঙালি বিষয়শ্রেণী:২১শ শতাব্দীর ভারতীয় মুসলিম বিষয়শ্রেণী:বীরভূম জেলার ব্যক্তি বিষয়শ্রেণী:পশ্চিমবঙ্গ বিধানসভার সদস্য ২০০৬-২০১১ বিষয়শ্রেণী:পশ্চিমবঙ্গ বিধানসভার সদস্য ২০০১-২০০৬ বিষয়শ্রেণী:১৯৬১-এ জন্ম
বুড়িগঙ্গা রেল সেতু  বাংলাদেশের ঢাকা বিভাগের নারায়নগঞ্জ জেলার নারায়ণগঞ্জ সদর উপজেলাকে ঢাকা জেলার কেরানীগঞ্জ উপজেলাকে সংযুক্তকারী একটি রেল সেতু। ঢাকা-যশোর রেলপথ তৈরি করার সময় এই রেল সেতুটি তৈরি করা হয়।  ইতিহাস পদ্মা রেল সংযোগ প্রকল্পের আওতায় ২১৫ কিলোমিটার ব্রডগেজ লাইন নির্মাণ হচ্ছে। ২৩ কিলোমিটার ভায়াডাক্ট, ২ কিলোমিটার র‌্যাম্পস, বুড়িগঙ্গা রেল সেতুসহ ৬৬ বড় সেতু, ২৪৪টি কালভার্ট, একটি হাইওয়ে ওভারপাস, ২৯টি লেভেল ক্রসিং ও ৪০টি আন্ডারপাস নির্মাণ করা হচ্ছে। ১৪টি নতুন স্টেশন বিল্ডিং নির্মাণের পাশপাশি ছয়টি বিদ্যমান স্টেশনের উন্নয়ন করাছে রেলপথ মন্ত্রণালয়।   তথ্যসূত্র   বিষয়শ্রেণী:বাংলাদেশের রেল সেতু
এমটিভি চ্যানেল (প্রাইভেট) লিমিটেড একটি শ্রীলঙ্কার মিডিয়া কোম্পানি যা তিনটি জাতীয় টেলিভিশন চ্যানেলের মালিক - শক্তি টিভি, সিরাসা টিভি এবং টিভি ১। এটি হিট টিভি, নিউজ ফার্স্ট এবং ইথালায়া ডটকমেরও মালিক। কোম্পানিটি ১৯৯২ সালে ক্যাপিটাল মহারাজা এবং সিঙ্গাপুর টেলিকমিউনিকেশনের যৌথ উদ্যোগে প্রতিষ্ঠিত হয়েছিল।  সিঙ্গাপুর টেলিকমিউনিকেশনস ১৯৯৮ সালে গ্রেগসন হোল্ডিংস লিমিটেডের কাছে এই সংস্থায় তার শেয়ার বিক্রি করেছিল। পরে ইন্টারন্যাশনাল মিডিয়া ম্যানেজমেন্ট কোম্পানিতে বিনিয়োগ করে।  তথ্যসূত্র    বিষয়শ্রেণী:কলম্বোর অর্থনীতি বিষয়শ্রেণী:১৯৯২-এ প্রতিষ্ঠিত গণমাধ্যম কোম্পানি বিষয়শ্রেণী:১৯৯২-এ শ্রীলঙ্কায় প্রতিষ্ঠিত
সুইস টেলিগ্রাফিক এজেন্সি (জার্মান: Schweizerische Depeschenagentur, SDA; ফরাসি: Agence télégraphique suisse, ATS; ইতালীয়: Agenzia telegrafica svizzera, ATS; ২৭ এপ্রিল ২০১৮ সাল থেকে কিস্টোনা-এসডিএ / কিস্টোন-এটিএস নামে পরিচিত) হল সুইজারল্যান্ডের জাতীয় সংবাদ সংস্থা, যা ১৮৯৪ সালে প্রতিষ্ঠিত হয়। ২০১৭ সালে, এটি সুইস ছবি সংস্থা কিস্টোন-এর সাথে একীভূত হয়।   সুইস টেলিগ্রাফিক এজেন্সি একটি অলাভজনক সংস্থা, কিন্তু এটি ব্যক্তিগত মালিকানাধীন।   তথ্যসূত্র    বাহ্যিক লিঙ্কগুলি      বিষয়শ্রেণী:১৮৯৪-এ প্রতিষ্ঠিত সুইজারল্যান্ডীয় কোম্পানি বিষয়শ্রেণী:বহুভাষিক সংবাদ পরিষেবা বিষয়শ্রেণী:১৮৯৪-এ সুইজারল্যান্ডে প্রতিষ্ঠিত বিষয়শ্রেণী:১৮৯৪-এ প্রতিষ্ঠিত সংগঠন বিষয়শ্রেণী:সুইজারল্যান্ড ভিত্তিক অলাভজনক সংগঠন বিষয়শ্রেণী:সুইজারল্যান্ড ভিত্তিক সংবাদ সংস্থা